---
# System prepended metadata

title: Viikot 13 ja 14
tags: [ICT-toimeksiantoprojekti]

---

# Viikot 13 ja 14

Näiden viikkojen aikana ollaan lopultakin päästy konkreettiseen tekemiseen projektissa, ja se on nyt aloitettu hitaasti, mutta varmasti.
Hitaus tulee suoraan siitä, että muut työtehtävät ovat vieneet leijonan osan työajasta niin on edelleen ollut vaikeuksia löytää aikaa. Nyt kuitenkin projektiin varmasti tullaan etsimään paremmin aikaa, kun työn jatkolle on selvät kuviot, ja tekninen suunnittelu on pääasiassa nyt tehty.

Suurin osa teknisestä suunnittelusta tehtiin viikon 13 aikana, jolloin työstettiin Kanban taululle tarvittavat Jira tiketit.
UI tullaan rakentamaan Liferay portalin "portletiksi", joka on käytännössä applikaatio ympäristössä, jolle voidaan luoda erilaisia toimintoja eri käyttötarkoituksiin.
Päätimme, että työkalun frontendin luontiin käytän React.js Javascript-kirjastoa, sillä se on pääasiallinen työkalu tällä hetkellä firman muihinkin frontend projekteihin. Backendin puolella taas tulen käyttämään kielenä Kotlinia, sillä työkalu, jolle tämän UI portletin teen, on kirjoitettu sillä.
Tarkoitus on kuitenkin, etten tule kirjoittamaan koko työkalua uusiksi, vaan kutsumme jo olemassa olevaa työkalua API kutsuilla UI:sta.

Viikolla 14 kävimme alkuperäisen työkalun tekijän kanssa läpi työkalun toimintaa syvemmin, jotta sain ymmärrystä paremmin siihen, mitä UI:hin täytyy sisällyttää, ja mitä sillä halutaan saada aikaiseksi käytössä.

Kehitystyötä tein sen verran, että loin pohjan josta UI portlettia lähdetään rakentamaan. Lisäksi opiskelin kuinka näitä edellä mainittuja tekniikoita pystytään hyödyntämään portletin teossa. Ensi viikolla aloitankin varsinaisen kehitystyön rakentamalla Frontendia pala kerrallaan tarvittavilla tietokentillä..

Alunperinhän työpaikalla asetimme tavoitteeksi tämän projektin valmistumiselle pitkäperjantain, mutta tämä ei luonnollisesti tule toteutumaan lähellekkään. Pääasiassa muiden työkiireiden takia. Suurimpina haasteina projektille on juurikin ajanpuute, jolle ei paljoa ole voitu tehdä jatkuvasta pyytelystäni huolimatta. Lisäksi oma tekninen ymmärrys ei aivan riitä vielä käsittämään kokonaiskuvaa projektista, tai miksi työkalua lähdetään rakentamaan juuri näin. Olisin toki itsekin voinut kysellä ja kysellä että mitä ihmettä, mutta se jotenkin tuntuu vaikealta. Jotenkin tuntuu hankala jäädä tinkaamaan asioista, kun samalla uskottelee itselleen että minun oletetaan ymmärtävän paremmin. Mikä ei tietenkään pidä paikkaansa.

#### Käytetty työaika viimeiseltä kahdelta viikolta:

![](https://i.imgur.com/aXjdPBl.png)

#### Koko projektin työaika tähän mennessä:

![](https://i.imgur.com/Lt4Wzef.png)

###### tags: `ICT-toimeksiantoprojekti`